Mener penger fra Champions League bør gå til flyktningkrisen
Det skriver klubben i et brev til Det europeiske fotballforbundet (UEFA), noe blant andre The Telegraph melder. – Fotballfamilien har lange tradisjoner for solidaritet og sosialt ansvar, og det er derfor umulig for oss å lukke øynene til de mange migrantene og flyktningene som prøver å komme inn på europeisk jord, skriver klubben i brevet, og fortsetter: – FC Porto, via UEFA, inviterer de 31 andre klubbene som er i Champions League-gruppespillet til å samle seg og gi én euro per solgte billett de to første rundene. Klubben kommer uansett til å gi én euro fra sin hjemmekamp mot Chelsea, og Porto følger dermed i Bayern Münchens fotspor - og kaster seg på bølgen av organisasjoner som ønsker å bistå i den pågående flyktningkrisen. Og de får støtte. Kommentar: Takk til Bayern München. Fotballen har et stort flyktningansvar Real Madrid har allerede uttalt at de ønsker å støtte prosjektet, skriver The Telegraph, og på sine hjemmesider skriver også klubben at de vil gi én million euro (i underkant av 10 millioner kroner) for å hjelpe flyknitngene som kommer til Spania. – I tråd med klubbens ønske om å være solidariske har klubben tatt dette valget i et forsøk på å hjelpe mennene, kvinnene og barna som er tvunget til å forlate sine hjem i frykt for krig og død, heter det i deres offisielle uttalelse. Høgli: - Dette med Syria har jeg merket på hele troppen Også verdt å nevne er det at Hamburg-klubben St. Paulis treningskamp mot Borussia Dortmund kommende tirsdag spilles under mottoet «velkommen flyktninger». Fredag var det solgt 21.000 billetter. I tillegg gir Celtic sin andel av dagens veldedighetskamp mot Dunfermline til britiske Røde Kors. Austria Wien arrangerer treninger for flyktninger hver fredag. Avisen Guardian forsøkte å kontakte samtlige Premier League-klubber på fredag, for å høre hvilke planer de hadde. Av dem som svarte var det noen som meldte at de «følger med» på situasjonen, andre at de hjelper til allerede, som Everton og Arsenal. Les også: RBK, Godset og Tromsø engasjerer seg i flyktningkrisen Sett denne? Tromsø samlet inn fotballsko til flyktninger Arsenal svarte blant annet at klubben har samlet inn 384000 pund (rundt fem millioner kroner) til sammen på de tre siste veldedighetstilstelningene, der det meste har gått til syriske barn i flyktningleire. Flere britiske supportergrupper, som Aston Villa og Swindon, har planer om å kopiere tyske fans, som har hatt store bannere med «Refugees welcome» under kampene. I Norge har Tippeliga-klubbene også begynt å engasjere seg, og VG har vært i kontakt med alle klubbene for å høre hva de ønsker å gjøre. En stor oversikt over det finner du her.
Den portugisiske toppklubben Porto oppfordrer alle klubber i Champions League til å gi én euro fra hver solgte billett i de to første rundene til å bidra i flyktningkrisen.